title: Kommissionens gennemførelsesforordning (EU) 2019/1856 af 31. oktober 2019 om godkendelse af en ændring af produktspecifikationen for en beskyttet oprindelsesbetegnelse eller en beskyttet geografisk betegnelse Izsáki Arany Sárfehér (BOB)

text:
                  7.11.2019

                  DA

                  Den Europæiske Unions Tidende

                  L 286/1

         KOMMISSIONENS GENNEMFØRELSESFORORDNING (EU) 2019/1856
         af 31. oktober 2019
         om godkendelse af en ændring af produktspecifikationen for en beskyttet oprindelsesbetegnelse eller en beskyttet geografisk betegnelse »Izsáki Arany Sárfehér« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og ud fra følgende betragtninger:
         ud fra følgende betragtninger:

                     (1)

                     Kommissionen har behandlet den ansøgning om godkendelse af ændringer af varespecifikationen for den beskyttede oprindelsesbetegnelse »Izsáki Arany Sárfehér«, som Ungarn har indgivet i medfør af artikel 105 i forordning (EU) nr. 1308/2013.

                     (2)

                     Kommissionen har i overensstemmelse med artikel 97, stk. 3, i forordning (EU) nr. 1308/2013 (2) offentliggjort ansøgningen om godkendelse af ændringerne af varespecifikationen i Den Europæiske Unions Tidende.

                     (3)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (4)

                     Ændringen af varespecifikationen bør derfor godkendes, jf. artikel 99 i forordning (EU) nr. 1308/2013.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Izsáki Arany Sárfehér« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. oktober 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 251 af 26.7.2019. s. 7.


title: Kommissionens gennemførelsesforordning (EU) 2019/1859 af 6. november 2019 om regler for anvendelsen af artikel 10 i Europa-Parlamentets og Rådets forordning (EU) 2019/1242 for så vidt angår indsamlingen af visse data (EØS-relevant tekst)

text:
                  7.11.2019

                  DA

                  Den Europæiske Unions Tidende

                  L 286/10

         KOMMISSIONENS GENNEMFØRELSESFORORDNING (EU) 2019/1859
         af 6. november 2019
         om regler for anvendelsen af artikel 10 i Europa-Parlamentets og Rådets forordning (EU) 2019/1242 for så vidt angår indsamlingen af visse data
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1242 af 20. juni 2019 om fastsættelse af præstationsnormer for nye tunge køretøjers CO2-emissioner og om ændring af Europa-Parlamentets og Rådets forordning (EF) nr. 595/2009 og (EU) 2018/956 og Rådets direktiv 96/53/EF (1), særlig artikel 10, og
         ud fra følgende betragtninger:

                     (1)

                     For at vedtage en metode til vurdering af anvendelsen af de betingelser, hvorunder CO2-referenceemissionerne bestemmes (»metoden«), bør Kommissionen have adgang til visse data, som stilles til rådighed for fabrikanter ved anvendelsen af det simuleringsværktøj, der er omhandlet i artikel 5, stk. 1, litra a), i Kommissionens forordning (EU) 2017/2400 (2), navnlig »sum exec-datafilen«.

                     (2)

                     Med sum exec-datafilen vil Kommissionen kunne vurdere de kvantitative virkninger, som anvendelsen af metoden har for et køretøjs CO2-emissioner. Sum exec-datafilerne er navnlig nødvendige for ud fra justeringer af et køretøjs komponentdata, der tjener som input i simuleringsværktøjet, at kunne bestemme de deraf følgende justeringer af de i henhold til lovgivningen tilladte CO2-emissioner. Sum exec-datafilerne er derfor nødvendige for på den ene side at vurdere det potentielle behov for korrektioner og på den anden side i givet fald at anvende korrektione2-emissioner på grundlag af justeret input af komponentdata i simuleringsværktøjet.

                     (3)

                     Fabrikanterne bør derfor overvåge og indberette sum exec-datafilerne til Kommissionen for de køretøjer, for hvilke der i indberetningsperioderne 2019 og 2020 er foretaget simulering. Da det kan kræve mere arbejde for fabrikanterne at indberette sådanne oplysninger for køretøjer, der er produceret før den 1. oktober 2019, bør indberetningsdatoen for disse oplysninger fastsættes til den senere indberetningsdato, dvs. den 30. september 2021.

                     (4)

                     Det er vigtigt at sikre, at de data, der overvåges og indberettes, er robuste og pålidelige. Kommissionen bør derfor have midlerne til at kontrollere og om nødvendigt træffe foranstaltninger til at sikre, at de endelige data er korrekte.

                     (5)

                     Kommissionen bør benytte dataarkivet Business Data Repository, som forvaltes af Det Europæiske Miljøagentur, for at lette indsamlingen af data fra fabrikanter, som bør sende disse data sammen med de data, der indberettes i henhold til Europa-Parlamentets og Rådets forordning (EU) 2018/956 (3).

                     (6)

                     For at sikre, at CO2-referenceemissionerne udgør et robust og repræsentativt grundlag for bestemmelse af CO2-emissionsmålene for hele Unionens bilpark, bør denne forordning træde i kraft hurtigst muligt efter offentliggørelsen.

                     (7)

                     Foranstaltningerne i denne forordning er i overensstemmelse med udtalelse fra Udvalget for Klimaændringer —

               VEDTAGET DENNE FORORDNING:

            Artikel 1
            Fabrikanters overvågning og indberetning

               1.   For nye tunge køretøjer med en simuleringsdato før den 1. juli 2021 skal fabrikanterne i overensstemmelse med denne forordning overvåge og til Kommissionen indberette den kommaseparerede fil, som genereres af det i artikel 5, stk. 1, litra a), i forordning (EU) 2017/2400 omhandlede simuleringsværktøj i udgaven med grafisk brugergrænseflade, og som skal have samme navn som arbejdsfilen samt filtypenavnet.vsum og omfatte aggregerede resultater pr. simuleret opgaveprofil og betingelse for nyttelast (»sum exec-datafil«).

               2.   De overvåger sum exec-datafilen for hvert nyt tungt køretøj

                           a)

                           med en simuleringsdato mellem den 1. oktober 2019 og den 30. juni 2020 og indberetter disse data senest den 30. september 2020

                           b)

                           med en simuleringsdato mellem den 1. januar 2019 og den 30. september 2019 og indberetter disse data senest den 30. september 2021

                           c)

                           med en simuleringsdato mellem den 1. juli 2020 og den 30. juni 2021 og indberetter disse data senest den 30. september 2021.

               3.   Sum exec-datafilerne overføres af fabrikantens kontaktpunkt via elektronisk dataoverførsel til dataarkivet Business Data Repository, der forvaltes af Det Europæiske Miljøagentur (»agenturet«). Kontaktpunktet underretter Kommissionen og agenturet efter overførslen af dataene pr. e-mail til de nedenfor angivne adresser.

               4.   Det kontaktpunkt, der er ansvarligt for at uploade dataene til hver fabrikant, er det kontaktpunkt, som fabrikanten udpeger i henhold til forordning (EU) 2018/956, medmindre fabrikanten senest den 1. september 2020 meddeler Kommissionen noget andet.

               5.   Meddelelser sendes til følgende e-mailadresser: »EC-CO2-HDV-IMPLEMENTATION@ec.europa.eu« og »HDV-monitoring@eea.europa.eu«.

            Artikel 2
            Kontrol

               1.   Fabrikanterne er ansvarlige for nøjagtigheden og kvaliteten af de data, som de indberetter i henhold til artikel 1, stk. 2. De underretter straks Kommissionen om eventuelle fejl, som er konstateret i de indberettede data.

               2.   Kommissionen kan kontrollere kvaliteten af de data, der indberettes i henhold til artikel 1, stk. 2.

               3.   Såfremt Kommissionen underrettes om fejl i dataene eller i forbindelse med sin egen kontrol opdager uoverensstemmelser i dataene, træffer den i givet fald de nødvendige foranstaltninger til at rette dem efter høring af fabrikanten.

            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 198 af 25.7.2019, s. 202.

            (2)  Kommissionens forordning (EU) 2017/2400 af 12. december 2017 om gennemførelse af Europa-Parlamentets og Rådets forordning (EF) nr. 595/2009 for så vidt angår bestemmelse af CO2-emissioner og brændstofforbrug for tunge køretøjer og om ændring af Europa-Parlamentets og Rådets direktiv 2007/46/EF og Kommissionens forordning (EU) nr. 582/2011 (EUT L 349 af 29.12.2017, s. 1).

            (3)  Europa-Parlamentets og Rådets forordning (EU) 2018/956 af 28. juni 2018 om overvågning og indberetning af nye tunge køretøjers CO2-emissioner og brændstofforbrug (EUT L 173 af 9.7.2018, s. 1).


title: Kommissionens gennemførelsesforordning (EU) 2019/1860 af 6. november 2019 om ændring af Kommissionens gennemførelsesforordning (EU) nr. 1313/2014 om indførelse af en endelig antidumpingtold på importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009

text:
                  7.11.2019

                  DA

                  Den Europæiske Unions Tidende

                  L 286/13

         KOMMISSIONENS GENNEMFØRELSESFORORDNING (EU) 2019/1860
         af 6. november 2019
         om ændring af Kommissionens gennemførelsesforordning (EU) nr. 1313/2014 om indførelse af en endelig antidumpingtold på importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 11, og
         ud fra følgende betragtninger:

                     (1)

                     Den 29. august 2018 blev Kommissionen kontaktet af Zhejiang Xinshiji Foods Co., Ltd., der ønskede en navneændring.

                     (2)

                     Zhejiang Xinshiji Foods Co., Ltd. anførte, at virksomheden ændrede sit navn til Zhejiang Juzhou Foods Co., Ltd.

                     (3)

                     Kommissionen har undersøgt de indgivne oplysninger og konkluderet, at navneændringen ikke på nogen måde berører konklusionerne i Kommissionens gennemførelsesforordning (EU) nr. 1313/2014 (2).

                     (4)

                     Zhejiang Xinshiji Foods Co., Ltd. meddelte Kommissionen, at den ikke længere var forretningsmæssigt forbundet med Hubei Xinshiji Foods Co., Ltd.

                     (5)

                     I forbindelse med den oprindelige undersøgelse konstaterede Kommissionen en vejet gennemsnitlig dumpingmargen, udtrykt i procent af cif-prisen, Fællesskabets grænse, ufortoldet, på 136,3 % for Zhejiang Xinshiji Foods Co., Ltd og dennes forretningsmæssigt forbundne producent Hubei Xinshiji Foods Co. (3). Der blev indført antidumpingforanstaltninger på 490,7 EUR/ton over for Zhejiang Xinshiji Foods Co., Ltd og dennes forretningsmæssigt forbundne producent Hubei Xinshiji Foods Co., Ltd i henhold til Taric-kode A888.

                     (6)

                     Efter at have vurderet den fremlagte dokumentation accepterede Kommissionen, at der faktisk var tilstrækkelig dokumentation for ikke længere at anse Zhejiang Xinshiji Foods Co., Ltd. og Hubei Xinshiji Foods Co. for at være forretningsmæssigt forbundet i forbindelse med EU's antidumpinglovgivning.

                     (7)

                     For at sikre en effektiv opkrævning af den gældende antidumpingtold fandt Kommissionen det derfor nødvendigt at ændre gennemførelsesforordning (EU) nr. 1313/2014 for at afspejle de to producenters individuelle dumpingmargener. Efter fremlæggelsen af oplysninger til de berørte parter blev der ikke modtaget nogen bemærkninger.

                     (8)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —

               VEDTAGET DENNE FORORDNING:

            Artikel 1
            Artikel 1, stk. 2, i Kommissionens gennemførelsesforordning (EU) nr. 1313/2014 affattes således:

                  ‘2.   Den endelige antidumpingtold på de i stk. 1 omhandlede varer fremstillet af de nedenfor anførte virksomheder fastsættes til:

                              Virksomhed

                              EUR pr. ton af varens nettovægt

                              Taric-tillægskode

                              Yichang Rosen Foods Co., Ltd., Yichang, Zhejiang

                              531,2

                              A886

                              Zhejiang Taizhou Yiguan Food Co. Ltd, Huangyan, Zhejiang

                              361,4

                              A887

                              Zhejiang Juzhou Foods Co., Ltd, Sanmen, Zhejiang

                              499,9

                              C528

                              Hubei Xinshiji Foods Co., Ltd, Dangyang City, Hubei Province

                              489,7

                              A888

                              Samarbejdsvillige eksporterende producenter, der ikke indgik i stikprøven, jf. bilaget

                              499,6

                              A889

                              Alle andre virksomheder

                              531,2

                              A999’

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 176 af 30.6.2016, s. 21.

            (2)  EUT L 354 af 11.12.2014, s. 17.

            (3)  EUT L 350 af 30.12.2008, s. 35, betragtning 23 og EUT L 178 af 5.7.2008, s. 19, betragtning 49.


title: Kommissionens gennemførelsesforordning (EU) 2019/1916 af 15. november 2019 om fastsættelse af nærmere bestemmelser vedrørende brugen af bagmonterede aerodynamiske anordninger i henhold til Rådets direktiv 96/53/EF

text:
                  18.11.2019

                  DA

                  Den Europæiske Unions Tidende

                  L 297/3

         KOMMISSIONENS GENNEMFØRELSESFORORDNING (EU) 2019/1916
         af 15. november 2019
         om fastsættelse af nærmere bestemmelser vedrørende brugen af bagmonterede aerodynamiske anordninger i henhold til Rådets direktiv 96/53/EF
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet (1), især artikel 8b, stk. 4, og
         ud fra følgende betragtninger:

                     (1)

                     Forbedring af køretøjers aerodynamiske ydeevne rummer et betydeligt potentiale for at nedbringe brændstofforbruget og dermed CO2-emissionerne. Imidlertid er det ikke muligt at foretage væsentlige forbedringer af køretøjers aerodynamiske ydeevne, medmindre de tilladte dimensioner for vejkøretøjer, herunder aerodynamiske anordninger, muliggør dette. Derfor blev direktiv 96/53/EF ændret med henblik på at fastsætte undtagelser fra den største tilladte længde for køretøjers for- og bagende på visse betingelser.

                     (2)

                     For at garantere sikkerheden i forbindelse med bagmonterede aerodynamiske anordninger, der kan trækkes ind eller foldes, bør det angives, i hvilke situationer sådanne anordninger må foldes ud eller lukkes, for så vidt angår afstanden til andre trafikanter, områdets særlige karakteristika og hastighedsgrænserne. Det bør også sikres, at bagmonterede aerodynamiske anordninger, der kan trækkes ind eller foldes, er forenelige med intermodal transport, især når de manøvreres på intermodale transportenheder og andre enheder, og at de kan holde til vindmodstanden, når de transporteres på intermodale enheder.

                     (3)

                     Det skal også bemærkes, at køretøjer eller vogntog, som har bagmonterede aerodynamiske anordninger, skal overholde kravene i direktiv 96/53/EF, og navnlig de krav, der vedrører vendecirklen, som fremgår af punkt 1.5 i bilag I.

                     (4)

                     Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 10i, stk. 2, i direktiv 96/53/EF —

               VEDTAGET DENNE FORORDNING:

            Artikel 1
            Genstand
            I denne forordning fastsættes detaljerede bestemmelser for anvendelsen af aerodynamiske anordninger monteret bag på køretøjer og vogntog i overensstemmelse med direktiv 96/53/EF.

            Artikel 2
            Definitioner
            I denne forordning forstås ved:

                        a)

                        »anordninger«: aerodynamiske anordninger monteret bag på køretøjer eller vogntog

                        b)

                        »brugsstilling«: en anordnings stilling i en udfoldet aerodynamisk luftmodstandsreducerende stilling

                        c)

                        »lukket stilling«: en anordnings stilling i en foldet eller indtrukket, forsvarligt sikret stilling.

            Artikel 3
            Anvendelsesforhold

               1.   Medlemsstaterne kan forbyde brug af køretøjer og vogntog udstyret med anordninger i brugsstilling i byer eller mellem byområder, hvis dette kræves af de kompetente myndigheder, under hensyntagen til disse områders særlige karakteristika, navnlig steder med en hastighedsgrænse på højst 50 km/t og steder med bløde trafikanter.

               2.   Anordningerne skal være i lukket stilling i situationer og områder, hvor der er behov for særlig opmærksomhed eller særlige hensyn. Dette kan forekomme:

                           a)

                           under manøvrering, baglæns kørsel eller parkering af køretøjet

                           b)

                           i parkeret tilstand

                           c)

                           under pålæsning eller aflæsning af varer.

               3.   Brugen af anordninger i intermodal transport er underlagt følgende krav:

                           a)

                           Ved forberedelse af og under intermodal transport skal anordningerne være i lukket stilling.

                           b)

                           Anordningerne må ikke rage længere ud end 25 mm på hver side af køretøjet, og køretøjets samlede bredde inklusive anordninger må ikke overstige 2 600 mm.

               4.   Defekte, usikre eller svigtende anordninger skal holdes i lukket stilling eller om muligt afmonteres straks.

               5.   Uanset stk. 2 og 3, litra a), skal anordninger ikke være i lukket stilling, hvis det i overensstemmelse med del B, punkt 1.3.1.1.3, del C, punkt 1.3.1.1.3, og del D, punkt 1.4.1.1.3, i bilag I til forordning (EU) nr. 1230/2012 ikke er påkrævet, at de kan trækkes ind eller foldes, hvis de maksimale dimensionskrav opfyldes fuldt ud under alle forhold.

            Artikel 4
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.

            Udfærdiget i Bruxelles, den 15. november 2019.

                  På Kommissionens vegne

                  Formand

               Jean-Claude JUNCKER

            (1)  EFT L 235 af 17.9.1996, s. 59.


title: Kommissionens gennemførelsesforordning (EU) 2019/1920 af 18. november 2019 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen Ambt Delden (BOB)

text:
                  19.11.2019

                  DA

                  Den Europæiske Unions Tidende

                  L 298/1

         KOMMISSIONENS GENNEMFØRELSESFORORDNING (EU) 2019/1920
         af 18. november 2019
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Ambt Delden« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Nederlandenes ansøgning af 12. februar 2016 om registrering af betegnelsen »Ambt Delden« som beskyttet oprindelsesbetegnelse (BOB) og har offentliggjort ansøgningen i Den Europæiske Unions Tidende (2).

                     (2)

                     Det italienske landbrugsministerium indgav i henhold til artikel 98 i forordning (EU) nr. 1308/2013 og artikel 14 i Kommissionens forordning (EF) nr. 607/2009 (3) en indsigelse den 8. maj 2018. Kommissionen vurderede, at indsigelsen kunne antages, jf. artikel 15 i forordning (EF) nr. 607/2009.

                     (3)

                     Kommissionen videresendte indsigelsen til de nederlandske myndigheder ved brev af 5. juli 2018 og opfordrede dem til at fremsætte deres bemærkninger inden for en frist på to måneder i henhold til artikel 16, stk. 1, i forordning (EF) nr. 607/2009. Nederlandene fremsendte sine bemærkninger den 4. september 2018, dvs. inden for den fastsatte frist.

                     (4)

                     I henhold til artikel 16, stk. 1, i forordning (EF) nr. 607/2009 gav Kommissionen ved brev af 2. oktober 2018 den indsigende part, det italienske landbrugsministerium, meddelelse om de nederlandske myndigheders bemærkninger, og den indsigende part fik en frist på to måneder til at fremsætte eventuelle bemærkninger. Kommissionen modtog ikke yderligere bemærkninger fra det italienske landbrugsministerium.

                     (5)

                     I henhold til artikel 16, stk. 3, i forordning (EF) nr. 607/2009 skal Kommissionen træffe afgørelse på grundlag af det bevismateriale, den har til rådighed.

                     (6)

                     Den indsigende part hævder, at visse druesorter, der anvendes til fremstilling af »Ambt Delden«, nemlig »Souvignier Gris B«, »Pinotin N«, »Solaris B«, »Regent N« og »Johanniter B«, opnås ved at krydse arten Vitis vinifera med andre arter af slægten Vitis. Den indsigende part mener, at dette er i modstrid med artikel 93, stk. 1, litra a), nr. iv), i forordning (EU) nr. 1308/2013, hvori det fastlægges, at vine med BOB skal være fremstillet af druesorter, der tilhører Vitis vinifera. Den indsigende part hævder også, at alle medlemsstater, herunder Italien, kan klassificere druesorter til vinfremstilling (både druesorter, der tilhører arten Vitis vinifera, og druesorter, der er krydsninger heraf) på grundlag af nøjagtig videnskabelig dokumentation, og at en druesort, der er en krydsning mellem arter, under ingen omstændigheder kan betragtes som tilhørende arten Vitis vinifera.

                     (7)

                     Kommissionen har vurderet de argumenter, som den indsigende part og ansøgeren har forelagt, og fundet, at betegnelsen »Ambt Delden« bør registreres som en beskyttet oprindelsesbetegnelse af følgende grunde.

                     (8)

                     Hvad angår påstanden om, at produktet ikke er fremstillet af druesorter, der tilhører Vitis vinifera, skal der tages hensyn til en række elementer. For det første findes der ikke på EU-plan en harmoniseret klassificering af, hvilke druesorter der tilhører Vitis vinifera. Desuden forefindes der ikke hos noget officielt kompetent organ, som f.eks. Den Internationale Vinorganisation (OIV), nogen referenceliste eller noget videnskabeligt dokument, som for nærværende gør det muligt utvetydigt at kategorisere arten Vitis vinifera eller krydsninger mellem arten Vitis vinifera og andre arter fra slægten Vitis eller at skelne mellem dem. I lyset af dette bør spørgsmålet om en videnskabelig definition hovedsagelig behandles i forbindelse med den forudgående nationale procedure, som medlemsstaterne skal gennemføre i henhold til artikel 96 i forordning (EU) nr. 1308/2013. Nederlandene støtter sig i denne henseende til klassificeringen i Vitis International Variety Catalogue (VIVC) (4), hvor alle de fem pågældende druesorter til vinfremstilling er klassificeret som tilhørende Vitis vinifera. For det andet skal Kommissionen i henhold til artikel 16, stk. 3, i forordning (EF) nr. 607/2009 om undersøgelse af en indsigelse træffe afgørelse om at afvise eller registrere en oprindelsesbetegnelse på grundlag af det bevismateriale, den har til rådighed. I den foreliggende sag henviser den indsigende part til det tyske nationale register over druesorter, som føres af Bundessortenamt (den tyske sortsmyndighed), og oplysninger i VIVC, der angiver, at alle fem druesorter, der anvendes til fremstilling af »Ambt Delden«, til en vis grad er frembragt ved at krydse forskellige arter af slægten Vitis. Dette forhindrer imidlertid ikke webstedet VIVC i at klassificere de fem druesorter som Vitis vinifera. Endelig skal Kommissionen i sine afgørelser tage hensyn til princippet om ikkediskriminering. I denne henseende bemærker Kommissionen, at de pågældende druesorter til vinfremstilling i øjeblikket anvendes til fremstilling af vin med beskyttet oprindelsesbetegnelse i flere medlemsstater.

                     (9)

                     Af ovennævnte grunde er det således ikke muligt at konkludere, at produktet med betegnelsen »Ambt Delden«, er fremstillet af druesorter, der ikke tilhører Vitis vinifera. Indsigelser baseret på dette argument må derfor afvises.

                     (10)

                     Kommissionen finder i lyset af ovenstående og i henhold til artikel 99 i forordning (EU) nr. 1308/2013, at betegnelsen »Ambt Delden« bør beskyttes og opføres i det register, der er omhandlet i nævnte forordnings artikel 104.

                     (11)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Ambt Delden« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 347 af 20.12.2013, s. 671.

            (2)  EUT C 100 af 16.3.2018, s. 14.

            (3)  EUT L 193 af 24.7.2009, s. 60.

            (4)  Vitis International Variety Catalogue (VIVC) er en database over forskellige arter og sorter/cultivarer af almindelig vin, slægten Vitis. VIVC administreres af Geilweilerhof-instituttet for vindyrkning (Institut für Rebenzüchtung Geilweilerhof) i Siebeldingen, Tyskland, og indeholder oplysninger fra vinsamlinger fra institutter for vitikultur i hele verden. Pr. april 2009 samlede databasen oplysninger fra 130 institutioner i 45 lande og indeholder omkring 18 000 optegnelser.


title: Kommissionens gennemførelsesforordning (EU) 2019/1921 af 18. november 2019 om berigtigelse af den danske udgave af gennemførelsesforordning (EU) nr. 873/2011 om tarifering af varer i den kombinerede nomenklatur

text:
                  19.11.2019

                  DA

                  Den Europæiske Unions Tidende

                  L 298/3

         KOMMISSIONENS GENNEMFØRELSESFORORDNING (EU) 2019/1921
         af 18. november 2019
         om berigtigelse af den danske udgave af gennemførelsesforordning (EU) nr. 873/2011 om tarifering af varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og,
         ud fra følgende betragtninger:

                     (1)

                     Den danske udgave af Kommissionens gennemførelsesforordning (EU) nr. 873/2011 (2) indeholder fejl i tabellen i bilaget, for så vidt angår en varekategori, og ændrer således forordningens anvendelsesområde.

                     (2)

                     Den danske udgave af gennemførelsesforordning (EU) nr. 873/2011 bør derfor berigtiges. De øvrige sprogudgaver er ikke berørt.

                     (3)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 873/2011 berigtiges som følger:

                        1)

                        Første kolonne, tredje række, første afsnit i tabellen, affattes således:
                        »En sammensat vare bestående af en svamp af celleplast (polyurethan) (11,5 cm × 8,2 cm × 1,1 cm) og en klud af trikotagestof af polyester, der omslutter svampen.«

                        2)

                        Første kolonne, tredje række, andet afsnit, første punktum i tabellen, affattes således:
                        »Stoffet består af tekstureret garn af polyester og aluminiumsbeklædte polyesterfibre (fremstillet ved en dampmetaliseringsproces), der er strikket sammen.«

                        3)

                        Tredje kolonne, tredje række, tredje afsnit, første punktum i tabellen, affattes således:
                        »Kluden er en tekstilvare og en konfektioneret vare i betydningen i bestemmelse 7 f) til afsnit XI, fordi det strikkede stof er samlet ved gummiering.«

                        4)

                        Tredje kolonne, tredje række, fjerde afsnit, første og andet punktum i tabellen, affattes således:
                        »Både den strikkede klud og svampen har de objektive egenskaber for varer, der er bestemt til rengøring med vand og rengøringsmidler. Den strikkede kluds ru overflade er dog bestemmende for varens karakter i betydningen i den almindelige tariferingsbestemmelse 3 b), fordi varen på grund af sin ru overflade er beregnet til at fjerne indtørrede pletter på glatte overflader.«

                        5)

                        Tredje kolonne, tredje række, femte afsnit i tabellen, affattes således:
                        »Varen skal derfor tariferes under KN-kode 6307 10 10 som en strikket renseklud.«.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. november 2019.

                  På Kommissionens vegne

               Jean-Claude JUNCKER

                  Formand

            (1)  EFT L 256 af 7.9.1987, s. 1.

            (2)  Kommissionens gennemførelsesforordning (EU) nr. 873/2011 af 27. juli 2011 om tarifering af varer i den kombinerede nomenklatur (EUT L 227 af 2.9.2011, s. 5).